Premijer Brazila
Premijer Brazila, službeno Predsjednik Vijeća ministara (portugalski: Presidente do Conselho de Ministros) je bio predsjednik vlade tokom dva perioda kada je Brazil imao parlamentarni sustav vlasti. Institucija premijera nije bila inherentna brazilskoj političkoj zbilji tako da su oba pokušaja uspostavljanja iste dovela do hibridnog modela koji nije adekvatno funkcionirao u praksi te koji je svaki puta spremno ukinut. 

Prvi parlamentarni sustav uveo je car Pedro II, kojemu ustav nije nalagao formiranje vlade. Pedro je kao šef egzekutive trebao imati ministre-savjetnike, no odlučio se formirati pravu vladu, čijeg je predsjednika osobno imenovao. Pedrov prvi premijer bio je Manuel Alves Branco. Najznačajniji premijer u historiji Brazila bio je Luís Alves de Lima e Silva, vojvoda od Caxiasa, koji je služio čak tri mandata. Pedrov parlamentatni sustav izdržao je 42 godine njegove vladavine, a ukinut je 1889. godine kada je, zajedno s Carstvom, svrgnut i posljednji premijer, Afonso Celso. 

Drugi puta je parlamentarni sustav uveden 1961. godine, kada je parlamentarna opozicija izglasala ustavni amandman netom prije nego je predsjednik João Goulart trebao prisegnuti. Iako nije bio pobornik tog sustava, Goulart nije mogao prisegnuti prije nego ga je prihvatio. Za prvog premijera je predložio Tancreda Nevesa, a nakon njega su tu funkciju obnašali još samo Francisco de Paula Brochado da Rocha i Hermes Lima. Funkcija je konačno ukinuta u siječnju 1963. nakon plebiscita. 

Brazilska politička historija
Brazil